A - raok 1856 e talc ' has d ' ur stil nevez - klasel , met tamm ha tamm e klaskas e awen e savouriezh ar Grennamzer hag e perzhioù breizhek evel an tourioù dantelezet ha priziañ a rae kalz ilizoù Leon ha Kerne savet er XVvet ha XVIvet kantved . Berzh a reas gant ar stil nevez - gotek evit meur a iliz nevez ha soutenet eo bet gant an eskob Joseph - Marie Graveran . Goude 1870 eo bet e labour tost da hini Eugène Viollet - le - Duc ha nebeut breizhek . Dipitet eo bet pa n ' eus tapet brud ebet e Pariz hag eñ kaset da benn e oberenn bennañ , an daou dour mistr hag uhel - tre ( 77 m ) savet evit klokaat iliz - veur Kemper . Kuzulier - kêr Kemper eo bet dilennet e 1870 hag eñ ur republikan katolik ha kerreizh . E vab , Gustave , a gemeras e bost savour an departamant a - berzh ar Stad .